Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EFTA-EØS staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 med henblik på at udvide samarbejdet på miljøområdet. Det fastlægger rammerne for samarbejdet og betingelserne for EFTA-EØS-staternes fulde deltagelse i Fællesskabets program og aktioner på dette område (Europa-Parlamentets og Rådets afgørelse nr.1411/2001/EF af 27. juni 2001 om en EF-ramme om samarbejde til fordel for en bæredygtig udvikling af bymiljøet).

3. I henhold til artikel 1. stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg i december 2001.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. ... truffet af Det Blandede EØS-Udvalg den ... [1].

[1] EFT L ...

(2) Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 1411/2001/EF af 27. juni 2001 om en EF-ramme om samarbejde til fordel for en bæredygtig udvikling af bymiljøet [2].

[2] EFT L 191 af 13.7.2001, s. 1.

(3) Protokol 31 til aftalen bør derfor ændres med henblik på at muliggøre et sådant samarbejde fra den 1. januar 2002

TRUFFET FØLGENDE AFGØRELSE:

Artikel 1

Følgende indsættes efter stk. 3 i artikel 3 i protokol 31 til aftalen:

'4. EFTA-staterne deltager fra den 1. januar 2002 i den i stk. 6 nævnte fællesskabsaktion.

5. EFTA-staterne deltager, fra begyndelsen af samarbejdet i den i stk. 6 nævnte fællesskabsaktion, fuldt ud i de organer, der støtter EF-Kommissionen ved forvaltning og udvikling af denne aktion.

6. De kontraherende parter vil navnlig tilstræbe at styrke samarbejdet inden for rammerne af fællesskabsaktiviteter i henhold til følgende fællesskabsakt :

- 32001 D 1411: Europa-Parlamentets og Rådets afgørelse nr. 2001/1411/EF af 27. juni 2001 om en EF-ramme for samarbejde til fordel for en bæredygtig udvikling af bymiljøet (EFT L 191 af 13.7.2001, s. 1).'

Artikel 2

Denne afgørelse træder i kraft dagen efter den seneste meddelelse fra Det Blandede EØS-udvalg i henhold til aftalens artikel 103, stk. 1 [3].

[3] [Forfatningsmæssige krav angivet.] [Ingen forfatningsmæssige krav angivet.]

Den anvendes fra den 1. januar 2002.

Artikel 3

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, .

På Det Blandede EØS-udvalgs vegne

Formand

Sekretærer for Det Blandede EØS-udvalg